जाट आरक्षण धरने का समर्थन नहीं करेगी बिनैण खाप : नफे सिंह नैन
‘सरकार आरक्षण की मांग को कर रहीं नजरअंदाज’
‘आरोप लगाने से आहत है खाप’
अखिलभारतीय जाट आरक्षण संघर्ष समिति ईक्कस गांव का धरना शुक्रवार को 34वें दिन भी जारी रहा। धरने की अध्यक्षता नंबरदार छोटूराम जांगड़ा जाजवान तथा सुरेश शर्मा छातर ने संयुक्त रूप से की। धरने पर सर्वसम्मति से किसी भी गांव में सरकार के मंत्री या विधायक को नहीं घुसने देने का प्रस्ताव पारित किया गया, जिसका धरने पर मौजूद सभी ने इसका हाथ उठाकर समर्थन किया। इसके साथ-साथ 20 मार्च को फिर से दिल्ली कूच की तैयारियां शुरू कर दी गई।
धरने को संबोधित करते हुए समिति के पूर्व जिला प्रधान कैप्टन भूपेंद्र सिंह जागलान ने कहा कि अब सरकार का बहिष्कार करने का समय गया है। उन्होंने किसी भी गांव में सरकार के मंत्री या विधायक को नहीं घुसने देने का प्रस्ताव रखा, जिसका सभी लोगों ने हाथ उठाकर सर्वसम्मति से पास कर दिया। लोगों ने कहा कि जब तक उनकी मांगें पूरी नहीं हो जातीं, तब तक उनका यह बहिष्कार जारी रहेगा। कैप्टन ने कहा कि 20 को अब पूरे राशन-पानी के साथ दिल्ली पर चढ़ाई करनी है। इसके लिए जिस-जिस भी व्यक्ति के पास जो-जो साधन होगा, वह सड़क पर आएगा तथा दिल्ली संसद का घेराव किया जाएगा। इसको लेकर उन्होंने राष्ट्रीय अध्यक्ष यशपाल मलिक का रिकॉर्डिड भाषण भी सुनाया। प्रधान वीरभान ढुल ने कहा कि जाट समाज के साथ सरकार अन्याय कर रही है। अब इसेे किसी भी सूरत में सहन नहीं किया जाएगा। समिति की राष्ट्रीय कार्यकारिणी सदस्य कैप्टन रणधीर सिंह चहल ने कहा कि 20 मार्च के बाद धरनों की बागडोर महिलाओं के हाथों में होगी तथा युवाओं को भी आंदोलन के लिए आगे लाया जाएगा। धरने पर समिति की ओर से उपायुक्त को पत्र लिखकर गुरुवार को धरने पर हार्ट अटैक से मरे धूप सिंह को शहीद का दर्जा देने, मृतक के परिजनों को 10 लाख रुपए मुआवजा तथा एक परिजन को सरकारी नौकरी दी जाने की मांग की गई।
जींद, ईक्कसगांव के पास चल रहे धरने में उपस्थित महिलाएं। फोटो| भास्कर
नरवाना. दनौदागांव में जाट एकता के नारे लगाते जाट समाज के लोग।
नफे सिंह नैन, बलवान दनौदा, ईश्वर दनौदा, प्रतीम धमतान, राजेन्द्र लितानी ने बताया कि जाट आरक्षण को लेकर फिलहाल समय में जितने भी धरने चलाए जा रहें हैं। उन धरनों से पहले एक बार भी खाप प्रतिनिधियों से बात नहीं की गई, जबकि आंदोलनों में खापों का अहम रोल रहा है। राजेन्द्र लितानी ने कहा कि खापें जाट आरक्षण के लिए पूरे समाज को एकजुट करने किसी विशेष व्यक्ति के प्रचार को बंद करने के लिए सोच समझकर कोई फैसला लेंगी। वहीं दनौदा गांव में आयोजित तीसरे दिन का धरना धमतान तपा के प्रधान रामकला खुंडेवाला के नेतृत्व में जारी रहा। रामकला ने कहा कि आरक्षण जाटों का अधिकार है। इसलिए सरकार ने एक बार जाटों को आरक्षण दे भी दिया था। सरकार की दोगली नीतियों के कारण जाटों से यह अधिकार फिर से छीन लिया गया और इस मामले को कोर्ट में लटकाकर जाटों को धरना-प्रदर्शनों के मजबूर किया। रंगीराम सत्यवान नैन ने कहा कि धरने में महिलाओं को नेतृत्व अहम रोल अदा कर रहा है। जाटों को आरक्षण चाहिए इसके लिए महिलाएं अपने चूल्हे चौके के काम छोड़कर धरने में बैठी हैं। उन्होंने कहा कि आरक्षण की इस लड़ाई में समाज का युवा, महिला, बुजुर्ग बच्चे सभी शामिल है। धरने में शामिल सभी लोग जाट समाज के प्रतिनिधि है।
बैठक में कहा- मलिक ने धरने से पहले नहीं ली सलाह
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva